paragraph_text: Na kraju sjednice od 10. travnja Izvršnog odbora JNOF-a Vladimir Bakarić predložio je i konkretnu podjelu resora, a budući da je već bila postignuta načelna i konkretna suglasnost o sastavu Vlade, uskoro je izašao na govornicu i izjavio točno u 20 sati da je nakon konzultiranja s predstavnicima JNOF-a Hrvatske sastavio listu od 14 ministara koju podnosi na odobrenje Predsjedništvu ZAVNOH-a. Predsjedništvo je jednoglasno usvojilo predloženu listu mandatara i predsjednik Nazor je nakon toga proglasio listu ministara prve Narodne vlade Federalne Hrvatske.